Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Peaminister Netanyahul õnnestus moodustada uus valitsus
vahetult enne tähtaja aegumist.
USA välisminister Kerry palub pausi saudide juhitud koalitsiooni rünnakuis
houthi mässuliste vastu Jeemenis,
et lasta läbi toidu- ja meditsiiniabi kahe tule vahele jäänud rahvale.
ÜRO alustas kolmandat tõsist jõupingutust
et Süüria vaenuvägede vahel ühist keelt leida.
Peaminister Netanyahul õnnestus eile uus valitsus moodustada
vahetult enne tähtaja aegumist.
Tema koalitsioonil on Iisraeli rahutus parlamendis
kõigi aegade väikseim enamus.
Tere õhtust! Palju õnne, Iisraelil on nüüd valitsus!
See pole ei parem- ega vasakpoolsete ega tsentristide valitsus.
See on kogu Iisraeli rahva valitsus.
Mul oli peaministriga hea vestlus, kus teatasin,
et Juudi Kodu ühineb valitsusega tema juhtimise all.
Öösel töötatakse välja koalitsioonileppe detailid
ja leppisime peaministriga kokku, et töötatakse heas tahtes,
jõudmaks lähitundidel soovitud tulemuseni.
Tahan teid tänada, hr peaminister, ja öelda, et toetame teid,
ning aitame teid kogu jõust riigi hüvanguks
ja valitsuse hüvanguks teie juhtimise all.
Sest meil pole ühtki teist riiki.
Tahan tänada ka meeskondi.
See polnud lihtne, kuid usun, et tulemus on kõigi vääriline.
Arvan, et see valitsus suudab tegutseda ametiaja lõpuni
ja sellele aulisele rahvale lootust anda.
Teeme selleks kõvasti tööd.
Peaminister Netanyahul oli raskusi
kerge valimisvõidu järel kahe kuu jooksul valitsust luua,
kui varasem liitlane, Yisrael Beiteinu esimees ja välisminister Lieberman
talle eelmine nädal selja pööras.
Vaid kaks tundi enne seadusejärgset kesköist tähtaega,
sõlmis Netanyahu parempoolne Likud lepingu marurahvusliku Juudi Koduga.
Koos Juudi Kodu, ultraortodokside Ühinenud Toora Judaismi ja Shasi
ning Kulanuga on Likudi juhitud valitsusel 120-kohalises Knessetis
vaid 61 kohta.
Nii väike enamus teeb Netanyahu haavatavaks
isegi vähimate partnerite nõudmiste suhtes,
mis jätkab ebastabiilsuse traditsiooni Iisraeli poliitikas.
Aitäh, Naftali. Aitäh kõigile.
Tahan esmalt tänada teid panuse eest,
mille andsite kõnelustele möödunud nädalate vältel.
Kedagi ilmselt ei üllatanud,
et kõnelused võtsid aega fraktsioonide erinevuse tõttu.
Üllatav polnud seegi, et kõnelused õigeaegselt lõppesid.
Aega on siiski vähe. Tahan helistada peagi presidendile
ja parlamendi spiikerile ning öelda,
et sain koalitsiooni moodustatud.
Valitsus tuleb kokku juba järgmine nädal.
Tahame luua iisraellastele tugeva ja tõsise valitsuse.
Olen öelnud, et 61 on hea arv ja 61+ on veel parem.
61 alustab seda.
Meil on ees palju tööd. Teen ettepaneku tööle asuda.
Palju õnne meile kõigile ja Iisraeli rahvale!
Uus valitsus peaks andma ametivande esmaspäeval.
Iisraellased on mures valitsuse stabiilsuse pärast
Netanyahu napi parlamendienamuse tõttu.
Mul on hea meel, et meil on valitsus. Ootasime seda kaua.
Kahju, et see pole tugevam,
kuna enamik iisraellasi hääletas paremtiiva poolt.
Olen rahul,
et Netanyahu uue valitsuse moodustatud sai.
Samas pole ma rahul sellega, kuidas seda tehti.
Kitsas koalitsioon pole meile kasulik.
Oleks juba aeg valitsusel ja Knessetil maha istuda
ja arutada koos lahendust ja uut valimissüsteemi.
Peaminister ei peaks kartma
uusi valimisi iga aasta või kahe tagant.
Valitsus võib ülltavalt stabiilnegi olla,
kui see homogeenne oleks. Kui valitsus oleks täiesti parempoolne
ja keskenduks sotsiaalmajanduslikele asjadele,
millega kõik valitsusparteid nõustuda võiksid.
Valitsust saab destabiliseerida,
kui rahvuvaheline kogukond sellele järeleandmisteks survet avaldab.
Kuna raketid hiljuti Tel Avivi lendasid,
ei taha iisraellased järeleandmisi, enne kui palestiinlastel
ja araabiamaailmal on stabiilsem juhtkond.
USA välisminister Kerry sõitis Saudi Araabiasse,
nõudmaks pausi saudide juhitud koalitsiooni pommitamistes
Jeemeni houthi mässuliste vastu,
et lasta läbi toidu- ja meditsiiniabi kahe tule vahele jäänud rahvale.
Välisminister Kerry sõnul on USA mures
Jeemeni süveneva humanitaarolukorra pärast.
Kerry sõnul rääkis ta ka Iraani välisministri Zarifiga,
et veenda ka Iraani toetatud houthid vaherahu tegema.
Saudide juhitud koalitsioon alustas 26. märtsil õhurünnakuid
Jeemeni houthi võitlejate vastu.
Jeemeni endisele presidendile lojaalsed väed
toetavad houthisid, kes on Jeemenis suuri alasid haaranud,
sh ka pealinna Saana. Saudi Araabia sõnul
tahetakse operatsiooniga taastada president Hadi võim.
Houthide sõnul aga võitlevad nad
al-Qaeda islamistide ja korruptsiooni vastu.
Saudide rünnakud ei näi hetkel suurt mõju omavat.
Houthi militantid tungisid kolmapäeval Adeni piirkonda,
kus Hadi valitsus tegutses pärast Sanaast välja ajamist.
Hadi pidi põgenema Saudi Araabiasse rünnakute tõttu Adeni vastu.
Nüüd sõjast räsitud Süüriasse.
ÜRO alustas kolmandat tõsist jõupingutust,
et Süüria vaenuvägede vahel ühist keelt leida.
ÜRO soovib, et Süüria relvastatud vastupanurühmitused Genfi tuleksid.
ÜRO vahendusel peetud kõnelusd Süüria valitsuse ja opositsiooni vahel
nurjusid aasta tagasi.
ÜRO Süüria erisaadik De Mistura suuri eesmärke ei sea.
Ta tahab kuulda ükshaaval 40 rühmituse seisukohti
järgmised 6-8 nädalat, võimalik et kauemgi.
Kõnelustel pole algust, keskpaika ega lõppu,
ei suurt ümarlauda mitmepoolsete esindajatega
ega suuri lõpuavaldusi.
Need pole veel rahukõnelused.
Need on suletud,
madala profiili eraldiseisvad ja struktureeritud kõnelused
Süüria kriisi osapooltega
nii sellest mis veel ees ootab kui ka eesmärgist:
Kas nad suudavad kujutleda Süüriat,
mis iseendaga rahus elaks.
Kõnelused on vältimatu alustöö,
enne kui kõnelustelauda pääseme.
De Mistura tahab vaadata, kas rahvusvaheline kogukond
leiab Süüria suhtes üksmeele,
ja kas erimeelsusi on suudetud vähendada.
Diplomaatide sõnul
on Süüria verine sõda, kus on hukkunud 200 000 inimest,
siiski muutunud:
ISIL valitseb enamikku Süüria kirdeosast
ja USA on omakorda lähenenud Iraanile,
kes toetab Süüria presidenti Assadi.
Aitäh vaatamast!
Olen Yair Pinto. Kena õhtut! Kohtumiseni homme!
Tõlge: Monika Jaaguri